ZAPISNIK

30. sjednice Vijeća Mjesnog odbora Kupinečki Kraljevec II.,
održane 29. travnja 2024.,
s početkom u 18,30 sati
Nazočni članovi Vijeća: Marijan Tatar, Ivan Maretić i Stjepan Tatar.
Nenazočni članovi Vijeća: Srećko Ašperger i Ivan Milača.
Ostali nazočni: Lidija Špišić, stručni referent za rad tijela mjesne samouprave.

Predsjedava: Marijan Tatar, predsjednik Vijeća.
         Predsjednik konstatira da sjednici nazoči većina članova Vijeća, što znači da Vijeće može pravovovaljano odlučivati te otvara 30. sjednicu Vijeća. Predlaže da se prije utvrđivanja dnevnog reda usvoji zapisnik 29. sjednice.

         Bez rasprave, jednoglasno (3 “za”), Vijeće prihvaća tekst zapisnika 29. sjednice.

         Predsjednik Vijeća konstatira da su svi članovi primili prijedlog dnevnog reda i materijale za predložene točke dnevnog reda. Pita ima li prijedloga za dopunu dnevnog reda.
Budući da nema drugih prijedloga, daje na glasovanje prijedlog dnevnog reda.

         Vijeće je jednoglasno (3 “za”) usvojilo

dnevni red:

1. Prijedlog zaključka o produljenju zakupa za potrebe MO Kupinečki Kraljevec II.
2. Rasprava o zahtjevu za povremeno korištenje prostora MO Kupinečki Kraljevec II., Matički 27 (Udruga PLAVI GRAD)
3. Rasprava o košnji bankina na području Mjesnog odbora Kupinečki Kraljevec II.
4. Obavijesti, pitanja i prijedlozi

Ad 1)  Prijedlog zaključka o produljenju zakupa za potrebe MO Kupinečki Kraljevec II.
            Predsjednik Vijeća, Marijan Tatar konstatira da su članovi Vijeća primili Prijedlog zaključka u pisanom obliku te otvara raspravu. 
            Budući da se nitko ne javlja za riječ, daje Prijedlog zaključka na glasovanje.            
            Vijeće je jednoglasno (3 „za“) donijelo

ZAKLJUČAK

o prijedlogu za produljenje zakupa prostora za rad

 MO Kupinečki Kraljevec II
1. Vijeće Mjesnog odbora Kupinečki Kraljevec II  razmotrilo je problematiku nedostatka prostora za rad Vijeća Mjesnog odbora Kupinečki Kraljevec II.

      2. Vijeće predlaže produljenje zakupa prostora za rad Mjesnog odbora u objektu 

          Dobrovoljnog vatrogasnog društva Kupinečki Kraljevec, na adresi Matički 27.

      3.  Ovaj se Zaključak dostavlja Vijeću Gradske četvrti Brezovica na dalje postupanje.
Ad 2) Rasprava o zahtjevu za povremeno korištenje prostora MO Kupinečki Kraljevec II., 
          Matički 27 (Udruga PLAVI GRAD)
      Predsjednik Vijeća, Marijan Tatar konstatira da su članovi Vijeća primili presliku zahtjeva Udruge PLAVI GRAD za odobrenje korištenja prostora koji koristi MO Kupinečki Kraljevec II. te ispis podataka iz Registra udruga.
      Tijekom rasprave, članovi Vijeća izjavili su da nemaju saznanja da na području MO Kupinečki Kraljevec II. Udruga PLAVI GRAD ima članove ili da je provela neke aktivnosti. Nadalje, Vijeće Mjesnog odbora koristi prostor temeljem Ugovora o zakupu sklopljenog između Grada Zagreba i Dobrovoljnog vatrogasnog društva Kupinečki Kraljevec na rok od šest mjeseci, a u prostoru je i stalno dežurstvo DVD-a.
      Nakon rasprave svih članova Vijeća, Predsjednik Vijeća utvrđuje Prijedlog zaključka te ga daje na glasovanje.

      Vijeće je jednoglasno (3 “za”) donijelo

ZAKLJUČAK

 o zahtjevu za odobrenje povremenog korištenja prostora MO Kupinečki Kraljevec II., Matički 27
1. Vijeće Mjesnog odbora Kupinečki Kraljevec II.  razmotrilo je zahtjev Udruge PLAVI GRAD za odobrenje povremenog korištenja prostora koji koristi MO Kupinečki Kraljevec II., Matički 27., u terminu svaki ponedjeljak, od 10,00 do 12,00 sati.
2. Vijeće koristi prostor Dobrovoljnog vatrogasnog društva Kupinečki Kraljevec temeljem Ugovora o zakupu poslovnog prostora na rok od šest mjeseci te nema mogućnosti udovoljiti zahtjevu.
3. Ovaj zaključak dostavlja se Gradskom uredu za mjesnu samoupravu, promet, civilnu zaštitu i sigurnost na dalje postupanje.
Ad 3) Rasprava o košnji bankina na području Mjesnog odbora Kupinečki Kraljevec II.

          Predsjednik Vijeća, Marijan Tatar iznosi nezadovoljstvo na dinamiku košnje bankina budući da košnja kasni na području cijelog Mjesnog odbora te da je to neprihvatljivo. Građani se žale. Usprkos usmenim kontaktima i traženjima, nema pomaka. Košnja bankina spada u redovito održavanje nerazvrstanih cesta te se time ne bi trebalo baviti Vijeće Mjesnog odbora budući da nema novih prometnica za održavanje. Također nije prihvatljiv odgovor da na području Nadcestarije ima jedna kosa te da se radi velikog broja prometnica ne stiže na vrijeme izvršiti radove. Ceste izgledaju nepregledno i zapušteno. 
Nakon rasprave u kojoj su sudjelovali svi članovi Vijeća, uz napomenu da bankine u ulicama Lovre i Matički nisu košene tri godine te su pokošene jedino ako ih  stanovnici urede, članovi Vijeća zaključili su da predsjednik Vijeća Gradske četvrti Brezovica uputi zamolbu za rješavanje ove problematike prema nadležnim tijelima.

Ad 4) Obavijesti, pitanja i prijedlozi
       Član Vijeća, Ivan Maretić pita što je sa zaključkom o potrebi izgradnje dječjeg vrtića u Kupinečkom Kraljevcu.

        Lidija Špišić odgovora da je temeljem zaključaka vijeća mjesnih odbora Kupinečkog Kraljevca, Vijeće Gradske četvrti Brezovica donijelo Zaključak na 37. sjednici, 27. ožujka 2024. Zaključak je  upućen Gradskom uredu za obrazovanje, sport i mlade te zamjeniku Gradonačelnika, Luki Korlaetu. U sjedištu Gradske četvrti Brezovica, 5. travnja 2024. održan je sastanak na temu kapitalnih ulaganja u Gradskoj četvrti Brezovica te je član Vijeća Gradske četvrti Brezovica, Srećko Tatar postavio upit vezano uz izgradnju dječjeg vrtića u Kupinečkom Kraljevcu. Budući da je zaključak bio tek zaprimljen, predstavnica Gradskog ureda je odgovorila da će se očitovati kada razmotre traženja iz Zaključka.
        Budući da se nitko ne javlja za riječ, predsjednik Vijeća, Marijan Tatar zaključuje 30. sjednicu Vijeća Mjesnog odbora Kupinečki Kraljevec II.
         Dovršeno u 19,25 sati.
      Zapisnik vodila:

         Lidija Špišić
         KLASA:026-08/24-003/921
         URBROJ:251-13-11-8/005-24-2
         Kupinečki Kraljevec,  29. travnja 2024.

